Súradnice: 49°04′11″S 18°13′34″V﻿ / ﻿49,0696°S 18,2262°V﻿ / 49.0696; 18.2262

**Kvašov** je obec na Slovensku v Trenčianskom kraji v okrese Púchov.

Polohopis
---------

Obec Kvašov leží v severnej časti Bielych Karpát. V dolnej časti obce je kopec Ostrá Hora s nadmorskou výškou 492 m. n m. Najnižší bod územia je 290 m. n m. najvyšší bod je 635 m. n m. sú to svahy vrchu Závlačná v severozápadnom výbežku územia. Na západ od obce sa nachádzajú susedné Mikušovce, Červený Kameň a Tuchyňa ktoré patria do okresu Ilava. Na juhu sa nachádza obec Horovce, na východe obec Dolná Breznica a na severe Lednica, kde sa nachádza zrúcanina hradu. Obcou preteká potok Suchlica.

Dejiny
------

### Starovek

V chotári obce sa nachádzalo veľké hradisko na Ostrej Hore, ktoré patrí k významným objektom osídleným už v neskorej bronzovej dobe a staršej železnej dobe. Na Ostrej Hore sa doteraz našlo niekoľko kamenných a bronzových predmetov- osličky, ihlica s dvojkonickou hlavicou, kostené šidlo, ale aj malá hlinená plastika v tvare postavičky.

Najstarší doklad o prítomnosti človeka na území Kvašova je, že tu ľudia žili už v neolite (3 – 4 tisíc rokov pred naším letopočtom). Bolo to v lokalite Starice a Hôrka. V mladšej dobe bronzovej (asi 1 000 rokov pred Kr.) sa zakladá opevnené hradisko na Ostrej Hore. Slovanské sídlisko z 8. až 9. storočia malo sídlo pod Ostrou Horou pri Majeri. Slovania toto územie neopustili ani po páde Veľkej Moravy.

### Neskoršie dejiny

Prvá nepriama správa o Kvašove sa nachádza v zakladajúcej listine Červeného Kameňa z roku 1354, kde sa pri popise chotárnych častí sa spomínajú kvašovské lazy, pravdepodobne ide o osadu Močiare. Prvá písomná zmienka o Kvašove sa nachádza v donačnej listine vystavenej v Budíne 13. marca 1471 uhorským kráľom Matejom Korvinom, kde dáva za sumu 3 600 pražských grošov hrad Lednica a okolité dediny Felixovi Hnyedemu zo Sebyrzova. Medzi dedinami je uvedený aj Quazzow – Kvašov (listina sa nachádza v Maďarskom Krajinskom archíve pod signatúrou DL-17185).

Kultúra a zaujímavosti
----------------------

### Pamiatky

* Hradisko Ostrá hora, archeologická lokalita Lužickej kultúry z obdobia eneolitu a doby bronzovej.

* Hradisko Ostrá horaHradisko Ostrá hora

Infraštruktúra
--------------

Elektrifikácia obce bola v roku 1949. Napojenie na autobusovú dopravu v roku 1954. Celá obec je plynofikovaná, obyvatelia sú zásobovaní vodou zo skupinových vodovodov alebo vlastných studní. Obec Kvašov nemá kanalizáciu.

Obcou prechádza cesta III.triedy do obce Lednica.

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑   *Register nehnuteľných národných kultúrnych pamiatok* [online]. Pamiatkový úrad Slovenskej republiky. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Kvašov (obec)**

Externé odkazy
--------------

* Oficiálny web

| * z
* d
* u
Obce okresu Púchov (1 + 20) |
| --- |
| Mestá | 
* Púchov

 |
| Ostatné obce | 
* Beluša
* Dohňany
* Dolná Breznica
* Dolné Kočkovce
* Horná Breznica
* Horovce
* Kvašov
* Lazy pod Makytou
* Lednica
* Lednické Rovne
* Lúky
* Lysá pod Makytou
* Mestečko
* Mojtín
* Nimnica
* Streženice
* Visolaje
* Vydrná
* Záriečie
* Zubák

 |

Autoritné údaje: * SNK: 91777
* VIAF: 233886152